Nordjyllands Beredskab blev klokken 17.48 kaldt ud til en brand i Blenstrup, men selv med brandfolk fra Terndrup og Støvring var der ikke noget at stille op. - Huset var overtændt, da vi nåede frem, og der har været ild i hele huset på nær et par værelser, der er skadet af røg og vand. Der er tale om en totalskade, fortæller indsatsleder Casper Weisberg fra Nordjyllands Beredskab. Der er stadig områder af huset, som brandfolkene ikke er nået frem til endnu på grund af nedstyrtningsfare. - Der var ikke nogen hjemme, da ilden brød ud, og det var naboerne, der opdagede, at huset brændte, siger han. To timer efter ilden brød ud, er brandfolkene stadig i gang med efterslukningen.

Opsummering:
Alle rum er skadet af ild, røg eller vand.